**Proces - verbal**

**al ședinței extraordinare a Consiliului Județean Vrancea**

**convocată de îndată în 9 decembrie 2024**

În data de 9 decembrie 2024, la sediul Consiliului Județean Vrancea din Focșani, str. Cuza Vodă nr.56, a avut loc ședința extraordinară a Consiliului Județean Vrancea convocată de îndată prin Dispoziția nr.542 din 6 decembrie 2024.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Nicușor Halici, care a precizat că publicitatea ședinței este asigurată prin transmiterea dezbaterilor pe site-ul consiliului județean și prin publicarea pe site a minutei.

Cvorumul necesar pentru ca ședința să fie legal constituită a fost întrunit, prezenți fiind 27 de consilieri județeni din 31 de consilieri județeni în funcție. Absenți au fost domnii consilieri Ciobotaru Dragoș Fănică, Epure Ion, Onia Cristian și Toader Constantin.

**Președintele Consiliului Județean Vrancea, domnul Nicușor Halici,** a precizat că au fost îndeplinite toate procedurile impuse de Codul Administrativ, proiectul de hotărâre înscris pe ordinea de zi fiind însoțit de raportul compartimentului de resort și de avizul comisiei de specialitate.

Totodată a menționat că ședință extraordinară a fost convocată ținându-se cont de prevederile art.6 alin.(11) din Legea nr.421/2023 privind bugetul de stat pe anul 2024, care stipulează că până la data de 9 decembrie 2024, consiliul județean trebuie să repartizeze către unitățile administrativ- teritoriale fondul constituit din cota de 6% din impozitul pe venit încasat suplimentar în anul 2024 și aflat la dispoziția Consiliului Județean Vrancea.

Pe ordinea de zi a ședinței a fost înscris proiectul de hotărâre privind „ Repartizarea pe unităţile administrativ-teritoriale din Județul Vrancea a fondului la dispoziția Consiliului Județean constituit din cota de 6% din impozitul pe venit încasat suplimentar în anul 2024”.

**Fiind supusă votului, ordinea de zi a ședinței a fost aprobată în unanimitate.**

S-a trecut la dezbaterea proiectului de hotărâre înscris pe ordinea de zi, respectiv„ Repartizarea pe unităţile administrativ-teritoriale din Județul Vrancea a fondului la dispoziția Consiliului Județean constituit din cota de 6% din impozitul pe venit încasat suplimentar în anul 2024” .

**Fiind supus votului, proiectul de hotărâre a fost adoptat în unanimitate.** ( 28 voturi ”*pentru*”)

Epuizându-se dezbaterea punctelor înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea convocată de îndată în 9 decembrie 2024.

**Președintele**

**Consiliului Județean Vrancea**

**Nicușor HALICI**

 **Secretar general al județului**

 **Raluca Dan**